आबिदजान
आबिदजान ( फ़्रांसीसी उच्चारण: [abidʒɑ̃] ), कोत दिव्वार (आइवरी कोस्ट) की आर्थिक राजधानी और अफ्रीका सबसे अधिक आबादी वाले फ्रेंच भाषी शहरों में से एक है। 2014 की जनगणना के अनुसार आबिदजान की आबादी 47 लाख है, जो देश के कुल आबादी का 20 प्रतिशत है, और यह इसे अफ्रीका में लागोस, काहिरा, किंशासा, दार अस सलाम, और जोहान्सबर्ग के बाद छठा सबसे अधिक आबादी वाला शहर भी बनाता है। पश्चिम अफ्रीका के एक सांस्कृतिक चौराहे के रूप में स्थित अबिदजान में औद्योगीकरण और शहरीकरण का एक उच्च स्तर है। क्योंकि आबिदजान देश का सबसे बड़ा शहर और इसकी आर्थिक गतिविधियों का केंद्र भी है, इसे आधिकारिक तौर पर देश की "आर्थिक राजधानी" के रूप में नामित किया गया है। आबिदजान स्वायत्त जिला, जिसमें शहर और इसके कुछ उपनगरों को शामिल किया गया है, कोत दिव्वार के 14 जिलों में से एक है।